PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2008/ZK/3/1/020	Bratislava 11. marca 2008	

      Protimonopolný úrad Slovenskej republiky, odbor koncentrácií v správnom konaní číslo 0009/OK/2008 začatom dňa 13.02.2008 na základe oznámenia koncentrácie podnikateľom Rail Cargo Austria Aktiengesellshaft, so sídlom Erdberger Lände 40 – 48, 1030 Viedeň, Rakúsko, registračné číslo FN 248731 g, prostredníctvom splnomocneného právneho zástupcu Mgr. Tomáša Marettu, advokátska kancelária Čechová & Partners, Štúrova 4, 826 03 Bratislava, vo veci koncentrácie podnikateľov Rail Cargo Austria Aktiengesellshaft , so sídlom Erdberger Lände 40 – 48, 1030 Viedeň, Rakúsko,  registračné číslo FN 248731 g a MÁV Cargo Árufurozási Zártkörűen Működő Részvénytársaság, so sídlom Váci út 92, 1133 Budapešť, Maďarsko, registračné číslo Cg. 01 – 10 - 045318,

                                          rozhodol

na základe § 32 ods. 1 písm. b) zákona č.136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že konanie vo veci koncentrácie podnikateľov Rail Cargo Austria Aktiengesellshaft, so sídlom Erdberger Lände 40 – 48, 1030 Viedeň, Rakúsko, registračné číslo FN 248731 g a MÁV Cargo Árufurozási Zártkörűen Működő Részvénytársaság, so sídlom Váci út 92, 1133 Budapešť, Maďarsko, registračné číslo Cg. 01 – 10 – 045318, na základe Zmluvy o kúpe akcií zo dňa 02. 01. 2008 uzatvorenej medzi podnikateľmi Rail Cargo Austria Aktiengesellshaft , so sídlom Erdberger Lände 40 – 48, 1030 Viedeň, Rakúsko, registračné číslo FN 248731 g, Raab – Ödenburg – Ebenfurter Eisenbahn Aktiengesellshaft, so sídlom Mátyás k. utca 19, 9400 Sopron, Maďarsko, registračné číslo Cg. 08 – 10 – 001787 ako kupujúcimi a podnikateľmi MÁV Magyar Államvasutak Zártkörũen Mũködő Részvénytársaság, so sídlom Andrássy út 73 – 75., 1062 Budapešť, Maďarsko, registračné číslo Cg. 01 – 10 – 042272 a MÁV Vagyonkezelő Zártkörũen Mũködő Részvénytársaság, so sídlom Teréz krt. 62, 1066 Budapešť, Maďarsko, registračné číslo Cg. 01 – 10 – 043537 ako predávajúcimi zastavuje, pretože účastník konania vzal svoj návrh na začatie konania späť.

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len „úrad“) bolo listom zaevidovaným úradom pod číslom 569/2008 dňa 13. 02. 2008 doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom podnikateľ Rail Cargo Austria Aktiengesellshaft , so sídlom Erdberger Lände 40 – 48, 1030 Viedeň, Rakúsko, registračné číslo FN 248731 g (ďalej len „RCA“) prostredníctvom splnomocneného právneho zástupcu Mgr. Tomáša Marettu, advokátska kancelária Čechová & Partners, Štúrova 4, 826 03 Bratislava (ďalej len „právny zástupca“), oznamuje nadobudnutie výlučnej kontroly nad podnikom podnikateľa MÁV Cargo Árufurozási Zártkörűen Működő Részvénytársaság, so sídlom Váci út 92, 1133 Budapešť, Maďarsko, registračné číslo Cg. 01 – 10 - 045318 (ďalej len „MÁV Cargo“) na základe nadobudnutia majoritného podielu akcií v spoločnosti MÁV Cargo spoločnosťou RCA spolu so spoločnosťou Raab – Ödenburg – Ebenfurter Eisenbahn Aktiengesellshaft, so sídlom Mátyás k. utca 19, 9400 Sopron, Maďarsko, registračné číslo Cg. 08 – 10 – 001787 (ďalej len „GySEV“)  na základe Zmluvy o kúpe akcií zo dňa 02. 01. 2008 uzatvorenej medzi podnikateľmi RCA, GySEV ako kupujúcimi a podnikateľmi MÁV Magyar Államvasutak Zártkörũen Mũködő Részvénytársaság, so sídlom Andrássy út 73 – 75., 1062 Budapešť, Maďarsko, registračné číslo Cg. 01 – 10 – 042272 (ďalej len „MÁV“) a MÁV Vagyonkezelő Zártkörũen Mũködő Részvénytársaság, so sídlom Teréz krt. 62, 1066 Budapešť, Maďarsko, registračné číslo Cg. 01 – 10 – 043537 (ďalej len „MÁV Vagyonkezelő“) ako predávajúcimi (ďalej len „Zmluva o kúpe akcií“), (ďalej len „Oznámenie koncentrácie“).

Dňa 13. 02. 2008 sa podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci koncentrácie, vedené úradom pod číslom 0009/OK/2008, o čom úrad informoval oznamovateľa koncentrácie listom číslo 677/PMÚ SR/2008 zo dňa 20.02.2008.
.
Vzhľadom na to, že oznámenie predmetnej koncentrácie neobsahovalo všetky náležitosti podľa § 10 ods. 12 zákona a vyhlášky PMÚ SR č. 268/2004 Z.z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“), úrad listom zaevidovaným pod číslom 677/PMÚ SR/2008 zo dňa 20.02.2008 vyzval oznamovateľa koncentrácie o doplnenie predmetného oznámenia koncentrácie a súčasne ho upovedomil, že lehota na vydanie rozhodnutia podľa § 11 zákona nezačala plynúť.

Dňa 04.03.2008 bol úradu doručený list zaevidovaný pod č. 893/2008, ktorým podnikateľ RCA, prostredníctvom právneho zástupcu oznamuje úradu, že dňa 26. 02. 2008 Európska komisia, DG pre hospodársku súťaž (ďalej len „Komisia“) informovala podnikateľa RCA, že na základe jej posúdenia príslušných údajov o obrate strán dospela k záveru, že účastníci predmetnej koncentrácie spĺňajú limity týkajúce sa obratu stanovené v čl. 1 ods. 2 Nariadenia Rady (ES) č. 139/2004 o kontrole koncentrácií medzi podnikmi (ďalej len „Nariadenie ES o fúziách“), a preto má Komisia právomoc posúdiť túto transakciu podľa Nariadenia ES o fúziách. S ohľadom na uvedené RCA oznámi predmetnú koncentráciu Komisii. V predmetnom liste právny zástupca predložil kópiu oznámenia Komisie v predmetnej veci spolu s úradným prekladom.

Ďalej právny zástupca v predmetnom liste uviedol, že vzhľadom na uvedené skutočnosti a vzhľadom na čl. 21 ods. 3 Nariadenia ES o fúziách, podľa ktorého žiaden členský štát neuplatňuje svoju národnú právnu úpravu hospodárskej súťaže na koncentrácie s komunitárnou dimenziou, RCA ako oznamovateľ berie v plnom rozsahu svoj návrh na začatie správneho konania zo dňa 13.02.2008 späť a vzhľadom na vyššie uvedené dôvody navrhuje, aby úrad rozhodnutím predmetné správne konanie zastavil.

	Podľa § 32 ods. 1 písm. b) zákona úrad môže konanie rozhodnutím zastaviť, ak účastník správneho konania vzal svoj návrh na začatie konania späť. 
	
Podnikatelia

Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného právneho predpisu § 2 č.513/1991 Zb. Obchodného zákonníka                          (ďalej len: „Obchodný zákonník“), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.
	
	Podľa § 2 ods. 4 zákona sa tento zákon vzťahuje aj na činnosti a konania, ku ktorým došlo v cudzine, ak vedú alebo môžu viesť k obmedzovaniu súťaže na tuzemskom trhu. 

RCA

Spoločnosť RCA je akciová spoločnosť zapísaná v obchodnom registri Obchodného súdu Viedeň pod registračným číslom  FN 248731 g. Z oznámenia predmetnej koncentrácie vyplýva, že RCA je 100 % dcérska spoločnosť ÖBB Holding AG a poskytuje celú škálu služieb v oblasti nákladnej prepravy a logistiky.
	
	Na základe vyššie uvedeného úrad dospel k záveru, že spoločnosť RCA je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona, a tento zákon sa na ňu podľa § 2 ods. 1 písm. a) zákona vzťahuje.

MÁV Cargo

	Spoločnosť MÁV Cargo je akciová spoločnosť zapísaná v obchodnom registri pod registračným číslom Cg. 01 – 10 – 042272. Z oznámenia predmetnej koncentrácie vyplýva, že MÁV Cargo je dcérskou spoločnosťou spoločnosti MÁV a pôsobí v oblasti poskytovania služieb nákladnej prepravy tovaru a logistických služieb, ktoré pred jej založením vykonávala spoločnosť MÁV.

	Na základe vyššie uvedeného úrad dospel k záveru, že spoločnosť MÁV Cargo je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona, a tento zákon sa na ňu podľa § 2 ods. 1 písm. a) zákona vzťahuje.

Forma koncentrácie

Podľa § 9 ods. 1 zákona koncentrácia je proces ekonomického spájania podnikateľov, ktorým je:
zlúčenie alebo splynutie dvoch alebo viacerých samostatných podnikateľov, alebo
získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom: 
vlastníckych alebo iných práv k podniku alebo k jeho časti,
práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

Dňa 02. 01. 2008 bola uzatvorená Zmluva o kúpe akcií medzi podnikateľmi RCA, GySEV ako kupujúcimi a podnikateľmi MÁV a MÁV Vagyonkezelő ako predávajúcimi, na základe ktorej podnikateľ RCA nadobudne  výlučnú kontrolu nad podnikom podnikateľa MÁV Cargo na základe nadobudnutia majoritného podielu akcií v spoločnosti MÁV Cargo spoločnosťou RCA spolu so spoločnosťou GySEV. Z oznámenia predmetnej koncentrácie vyplýva, že nakoľko GySEV nadobudne majetkovú účasť len minoritného podielu akcií v spoločnosti MÁV Cargo, nebude mať žiadne práva týkajúce sa právnej alebo faktickej kontroly nad spoločnosťou MÁV Cargo, nebude mať ani práva veta vo vzťahu k akýmkoľvek záležitostiam týkajúcim sa strategického podnikateľského správania sa, ani žiadnu inú zákonnú možnosť vykonávať rozhodujúci vplyv na trhové správanie sa spoločnosti MÁV Cargo, nemožno ho považovať za účastníka predmetnej koncentrácie.

Vzhľadom na vyššie uvedené úrad zistil, že uzatvorením Zmluvy o kúpe akcií vznikla koncentrácia podnikateľov RCA a MÁV Cargo podľa § 9 ods. 1 písm. b) v spojení s § 9 ods. 4 písm. b) zákona.

Účastníci konania a koncentrácie

Vzhľadom na znenie § 25 ods. 3 zákona, podľa ktorého účastníkom konania v prípade koncentrácie podľa § 9 ods.1 písm. b) zákona v súvislosti s § 9 ods. 4 zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a získajú možnosť vykonávať rozhodujúci vplyv na činnosť   podnikateľa, úrad zistil, že účastníkom konania v prípade predmetnej koncentrácie je podnikateľ RCA, ktorý získava priamu kontrolu nad podnikom podnikateľa MÁV Cargo.

Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná.

V prípade predmetnej koncentrácie je účastníkom koncentrácie podnikateľ RCA, ktorý získava priamu kontrolu nad podnikom podnikateľa MÁV Cargo, ako aj podnikateľ MÁV Cargo, nad ktorým je kontrola získavaná.
         
Záver:

Podľa § 32 ods. 1 písm. b) zákona úrad môže konanie rozhodnutím zastaviť, ak účastník konania vzal svoj návrh na začatie konania späť.

S ohľadom na vyššie uvedené skutočnosti, úrad sa  návrhom účastníka správneho konania RCA na zastavenie predmetného správneho konania stotožnil.

Úrad, berúc do úvahy všetky uvedené skutočnosti, vychádzajúc z citovaných ustanovení zákona pri posudzovaní predmetnej koncentrácie rozhodol tak, ako je uvedené vo výrokovej časti tohto rozhodnutia.

Poučenie:

Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.
	
Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie nie je preskúmateľné súdom. 

                                                                                       Ing. Dušan Valo
	riaditeľ odboru koncentrácií

Rozhodnutie sa doručuje:

Mgr. Tomáš Maretta
advokát
Čechová & Partners
Štúrova 4
826 03 Bratislava